br>京江水清滑, 生女白如脂。 其间杜秋者, 不劳朱粉施。 老濞即山铸, 后庭千双眉。 秋持玉斝醉, 与唱金缕衣。 濞既白首叛, 秋亦红泪滋。 吴江落日渡, 灞岸绿杨垂。 联裾见天子, 盼眄独依依。 椒壁悬锦幕, 镜奁蟠蛟螭。 低鬟认新宠, 窈袅复融怡。 月上白璧门, 桂影凉参差。 金阶露新重, 闲捻紫箫吹。 莓苔夹城路, 南苑雁初飞。 红粉羽林杖, 独赐辟邪旗。 归来煮豹胎, 餍饫不能饴。 咸池升日庆, 铜雀分香悲。 雷音后车远, 事往落花时。 燕禖得皇子, 壮发绿緌緌.